
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2004441 /382/0022 (1) 

Καθορισμός αποδοχών αρχιμουσικού Δήμου Ηρακλείου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 19 του Ν. 1876/90 «Ελεύ¬ 
θερες συλλογικές διαπραγματεύσεις και άλλες διατάξεις» 
(ΦΕΚ 27/8.3.90 τ.Α'). 

2. Την 409/93 απόφαση - πρόταση του Δημοτικού Συμ¬ 
βουλίου Ηρακλείου για τον καθορισμό αποδοχών του αρχι¬ 
μουσικού του Δήμου Ηρακλείου. 

3. Το γεγονός ότι συντρέχει περίπτωση αδυναμίας υπο¬ 
γραφής Ειδικής Συλλογικής Σύμβασης για τον ανωτέρω 
εργαζόμενο. 

4. Το 1342/93 έγγραφο του Δήμου Ηρακλείου, από το 
οποίο προκύπτει ότι θα προκληθεί δαπάνη ποσού 
1.964.858 δρχ. για το έτος 1994, η οποία έχει περιληφθεί 
στον προϋπολογισμό του Δήμου. 

5. Την αρ. Γ.Υ. 5246/14.10.93 απόφαση ανάθεσης αρ¬ 
μοδιοτήτων στους Υφυπουργούς Οικονομικών, αποφασί¬ 
ζουμε: 

Καθορίζουμε τις αποδοχές του αρχιμουσικού του Δή¬ 
μου Ηρακλείου που απασχολείται με σχέση εργασίας ιδιω¬ 
τικού δικαίου αορίστου χρόνου ως εξής: 

Βασικός μισθός 40.000 δρχ. 

Οι παραπάνω αποδοχές προσαυξάνονται με το διορθω¬ 
τικό ποσό και την Α.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 1994 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΥΦ. ΟΙΚΟΝΟΜΙΚΩΝ 

Α. ΤΣΟΧΑΤΖΟΠΟΥΛΟΣ ΑΛΕΞ. ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.2005201 /716/Α0024 (2) 

Ανάκληση της 2039048/4312/19.6.90 απόφασης του 
Υπουργού Οικονομικών η οποία τροποποίησε την 
22534/655/9.3.88 απόφαση. 

Ο ΥΠΟΥΡΓΟΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση 
νομικών προσώπων απο την Τράπεζα της Ελλάδος». 

2. Το από 7.10.1958 Β.Δ/γμα (ΦΕΚ Α7175/ 
24.10.1958) «Τροποποίησή του από 20.1.1932 Π.Δ/ 
τος». 

3. Το Π.Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθμ. 2039048/4312/19.6.90 
Ανάθεση της διαχείρισης του «Κρατικού Βρεφονηπιακού 
Σταθμού Πετρούπολης» στην Τράπεζα της Ελλάδος (Πρα¬ 
κτορείο Περιστεριού), η οποία τροποποίησε την απόφασή 
μας αριθμ. 22534/655/9.3.1988 με την οποία είχε ανατε¬ 
θεί η Ταμιακή διαχείριση του ανωτέρω Νομικού Προσώπου 
στο Κεντρικό Κατάστημα της Τράπεζας Ελλάδος. 

5. Το έγγραφο της Τράπεζας Ελλάδας αριθμ. 2073/ 
21.1.94 με το οποίο ζητείται η μεταφορά του λογαρια¬ 
σμού της ταμιακής διαχείρισης του «Κρατικού Βρεφονη¬ 
πιακού Σταθμού Πετρούπολης» από την Τράπεζα της Ελ¬ 
λάδος (Πρακτορείο Περιστεριού) στην Αγροτική Τράπεζα 
(Υποκατάστημα Περιστεριού) καθώς και το απόσπασμα 
πρακτικού της υπ’ αριθμ. 23ης Συνεδρίας της 16.11.93 
του Δ.Σ. του Κρατικού Βρεφονηπιακού Σταθμού Πετρού¬ 
πολης. 

6. Την απόφαση του Υπουργού Οικονομικών αριθμ. 

1092170/1378/0006/15.10.91 (ΦΕΚ 

846/ΤΒ715.10.91) «Μεταβίβαση της εξουσίας να υπο¬ 
γράφουν με εντολή Υπουργού στον Γενικό Γραμματέα, 
Γενικό Διευθυντή, στους Προϊσταμένους Διευθύνσεων 
κ.λ.π.». 

7. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του κρατικού Βρε¬ 
φονηπιακού Σταθμού Πετρούπολης αλλά επιλύονται θέ¬ 
ματα διαδικαστικά, αποφασίζουμε: 

Ανακαλούμε την ανωτέρω απόφαση μας 2039048/ 
4312/19.6.90 αναφορικά με την ανάθεση της Ταμειακής 
διαχείρισης του «Κρατικού Βρεφονηπιακού Σταθμού Πε¬ 
τρούπολης» στην Τράπεζα Ελλάδος (Πρακτορείο Περι¬ 
στεριού) και ορίζουμε όπως το Ταμιακό υπόλοιπο του λο¬ 
γαριασμού μεταφερθεί σε λογαριασμό που θα τηρείται 
στην Αγροτική Τράπεζα της Ελλάδος (Υποκατάστημα Πε¬ 
ριστεριού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Φεβρουάριου 1994 
Με εντολή Υπουργού 
Ο Διευθυντής α.α. 

ΑΘΑΝΑΣΙΟΣ ΣΑΓΟΣ 


Αριθ. 2362 (3) 

Έγκριση κανονισμού Οργανωτικής διάρθρωσης και λει¬ 
τουργίας των υπηρεσιών του Ελληνικού Οργανισμού 
Γάλακτος (ΕΛ.Ο.Γ.)». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 29α του Ν. 1558/85 «Κυ¬ 
βέρνηση και Κυβερνητικά Όργανα» που προστέθηκε με 
τις διατάξεις του άρθρου 27 του Ν. 2081/92 (ΦΕΚ 154/Α/ 
10.9.92). 

β) Τις διατάξεις του άρθρου 94 παρ. 4 του Ν. 2127/93 
«Εναρμόνιση προς το Κοινοτικό δίκαιο του φορολογικού 
καθεστώτος των πετρελαιοειδών και άλλες διατάξεις». 
(ΦΕΚ 48/Α/6.4.93). 

γ) Τις διατάξεις του άρθρου 3 παρ. 1 περ. β του Π.Δ/τος 
226/93 «Οργάνωση Ελληνικού Οργανισμού Γάλακτος 
(ΕΛ.Ο.Γ)». 

δ) Την με αριθμ. 6/24.12.93 απόφαση του Διοικητικού 
Συμβουλίου του ΕΛ.ΟΓ. 

ε) Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του προϋπολογισμού 
του Ελληνικού Οργανισμού Γάλακτος (ΕΛ.Ο.Γ.), αποφασί¬ 
ζουμε: 

Εγκρίνουμε τον Κανονισμό οργανωτικής διάρθρωσης 
και λειτουργίας των υπηρεσιών του Ελληνικού Οργανι¬ 
σμού Γάλακτος (ΕΛ.ΟΓ), ο οποίος έχει ως ακολούθως: 

ΚΑΝΟΝΙΣΜΟΣ 

ΟΡΓΑΝΩΤΙΚΗΣ ΔΙΑΡΘΡΩΣΗΣ & ΛΕΙΤΟΥΡΓΙΑΣ 
ΤΩΝ ΥΠΗΡΕΣΙΩΝ ΤΟΥ ΕΛ.ΟΓ. 

ΚΕΦΑΛΑΙΟ Α’ 

ΚΕΝΤΡΙΚΗ ΥΠΗΡΕΣΙΑ 
Αρθρο 1 

Διάρθρωση Κεντρικής Υπηρεσίας 

Η Κεντρική Υπηρεσία του Ελληνικού Οργανισμού Γάλα¬ 
κτος διαρθρώνεται στις παρακάτω μονάδες: 
α) Γ ραφείο Γ ραμματείας Γ ενικού Διευθυντή 
β) Γ ραφείο Ποσοστώσεων Γάλακτος 
γ) Γ ραφείο Ποιότητας και Ανάπτυξης Αγοράς Γ άλακτος 
δ) Γ ραφείο Παραδοσιακών Προϊόντων Γ άλακτος 
ε) Γ ραφείο Διοικητικό - Οικονομικό και Μηχανογράφη¬ 
σης. 

Αρθρο 2 

Αρμοδιότητες Μονάδων Κεντρική Υπηρεσίας 

α) Γ ραφείο Γ ραμματείας Γ ενικού Διευθυντή 
Στις αρμοδιότητες του Γ ραφείου της Γ ραμματείας του 
Γενικού Διευθυντή ανήκει: 

- Η επιμέλεια για την έκδοση των αποφάσεων του Διοι¬ 
κητικού Συμβουλίου και η τήρηση αρχείου και βιβλίου κα- 
ταχώρησής τους. 

- Η επιμέλεια για κάθε θέμα, που αφορά τη συγκρότηση 
και λειτουργία του Διοικητικού Συμβουλίου. 

- Η τήρηση αρχείου πρακτικών των συνεδριάσεων και 
αποφάσεών του και η μέριμνα για την κοινοποίηση αυτών 
των αποφάσεων στις αρμόδιες υπηρεσίες του ΕΛ.ΟΓ. 

- Η συγκέντρωση των απαραίτητων στοιχείων για ενη¬ 
μέρωση του Γενικού Διευθυντή σε υποθέσεις του ΕΛ. ΟΓ. 

- Η μέριμνα για τις μετακινήσεις του Γ ενικού Διευθυντή 
και η επιμέλεια για τη διεξαγωγή της ιδιαίτερης αλληλο¬ 
γραφίας του Γ ενικού Διευθυντή και της επικοινωνίας του 
με τις δημόσιες και λοιπές υπηρεσίες και το κοινό. 

β) Γ ραφείο Ποσοστώσεων Γάλακτος: 

Οι αρμοδιότητες του Γραφείου Ποσοστώσεων Γάλα¬ 
κτος ανάγονται στα πιο κάθω θέματα: 

- Ο συντονισμός και η παρακολούθηση των περιφερεια¬ 
κών Εποπτειών γάλακτος. 

- Ο έλεγχος και η παρακολούθηση των περιφερειακών 
Εποπτειών γάλακτος. 

- Η συγκέντρωση στατιστικών στοιχείων, που αφορούν 
τις εισκομίσεις αγελαδινού γάλακτος στις βιομηχανίες - 
βιοτεχνίες της χώρας καθώς και των παραγομένων αντί¬ 
στοιχα γαλακτοκομικών προϊόντων. 

- Η εισήγηση προς το Υπουργείο Γεωργίας επιβολής 
των προβλεπομένων κυρώσεων σε περίπτωση μη συμμόρ¬ 
φωσης των ενδιαφερομένων με τα προβλεπόμενα από τις 
Κοινοτικές ή Εθνικές διατάξεις, όσον αφορά το καθεστώς 
των ποσοστώσεων. 

- Οτιδήποτε άλλο θέμα, που έχει σχέση με την εφαρ¬ 
μογή του συστήματος των ποσοστώσεων. 

γ) Γραφείο Ποιότητας και Ανάπτυξης Αγοράς Γάλα¬ 
κτος. 

Οι αρμοδιότητες του Γ ραφείου Ποιότητας και Ανάπτυ¬ 
ξης Αγοράς Γάλακτος ανάγονται στ απιο κάτω θέματα: 

- Η ανάληψη κοινοτικών ή εθνικών προγραμμάτων ποιό¬ 
τητας γάλακτος. 

- Η ανάληψη κοινοτικών ή εθνικών προγραμμάτων δια¬ 
φήμισης και ανάπτυξης αγοράς γάλακτος. 

- Η ανάληψη κοινοτικών ή εθνικών προγραμμάτων 
έρευνας, που αποσκοπεί στη διεύρυνση της αγοράς γάλα¬ 
κτος και γαλακτοκομικών προϊόντων. 

- Η παρακολούθηση της εφαρμογής των κοινοτικών 
οδηγιών και κανονισμών ποιότητας γάλακτος σε συνεργα¬ 
σία με τα διεπαγγελματικά εργαστήρια γάλακτος και τις 
βιομηχανίες - βιοτεχνίες γάλακτος της χώρας. 

δ) Γραφείο Παραδοσιακών Προϊόντων Γάλακτος. 

Οι αρμοδιότητες του Γ ραφείου παραδοσιακών Προϊό¬ 
ντων Γ άλακτος ανάγονται στα πιο κάτω θέματα: 

- Ενημέρωση φορέων παραγωγών γάλακτος και γαλα¬ 
κτοκομικών προϊόντων σε συνεργασία με τις τοπικές Διευ¬ 
θύνσεις Γεωργίας για την κατοχύρωση των γαλακτοκομι¬ 
κών προϊόντων βάσει του κανονισμού ΕΟΚ 2081/1992 
«Για την προστασία των γεωργικών ενδείξεων και των ονο¬ 
μασιών προέλευσης των γεωργικών προϊόντων και των 
τροφίμων». 

- Ενημέρωση φορέων παραγωγών γάλακτος και γαλα¬ 
κτοκομικών προϊόντων σε συνεργασία με τις τοπικές Διευ¬ 
θύνσεις Γεωργίας για την κατοχύρωση των γαλακτοκομι¬ 
κών προϊόντων βάσει του Κανονισμού ΕΟΚ 2082/1992 
«Για τις βεβαιώσεις ιδιοτυπίας των γεωργικών προϊόντων 
και των τροφίμων». 

- Έλεγχος των γαλακτοκομικών προϊόντων, που φέ¬ 
ρουν προστατευόμενη ονομασία, βάσει του Κανονισμού 
ΕΟΚ 2081/1992 ώστε αυτά να ανταποκρίνονται στις 
απαιτήσεις των προδιαγραφών τους. 

- Έλεγχος των γαλακτοκομικών προϊόντων, που φέ¬ 
ρουν βεβαίωση ιδιοτυπίας, βάσει του Κανονισμού ΕΟΚ 


2082/92, ώστε αυτά να ανταποκρίνονται στις απαιτήσεις 
των προδιαγραφών τους. 

- Κάθε άλλη δραστηριότητα σχετική με το καθεστώς 
διαχείρισης των παραδοσιακών γαλακτοκομικών προϊό¬ 
ντων, ως και το καθεστώς διαχείρισης των βιολογικών 
προϊόντων γαλακτοκομικού τομέα. 

ε) Γραφείο Διοικητικό-Οικονομικό και Μηχανογράφη¬ 
σης/ 

Οι αρμοδιότητες του Γ ραφείου Διοικητικού - Οικονομι¬ 
κού και Μηχανογράφησης ανάγονται στα πιο κάτω θέ¬ 
ματα: 

- Όλα τα θέματα, που αφορούν την κατάσταση του 
όλου προσωπικού το ΕΛ.ΟΓ, την τήρηση του ζωϊκού πρω¬ 
τοκόλλου και αρχείου του οργανισμού, τη μέριμνα για την 
διευκόλυνση της λειτουργίας των υπηρεσιών, την εκπαί¬ 
δευση και ενημέρωση του προσωπικού, την εξυπηρέτηση 
των πολιτών, την τήρηση των όρων ασφάλειας και λειτουρ¬ 
γίας του οργανισμού. 

- θέματα που αφορούν έσοδα -έξοδα προμήθειες και 
γενικά τη λογιστική παρακολούθηση της κινητής και ακί¬ 
νητης περιουσίας του ΕΛ.ΟΓ. 

- θέματα μηχανογράφησης των στοιχείων, που αφο¬ 
ρούν το σύστημα εφαρμογής και ποσοστώσεων αγελαδι¬ 
νού γάλακτος κ.λ.π. στοιχείων και γενικότερα η μέριμνα 
για την λήψη μέτρων για την αντιμετώπιση συναφών θεμά¬ 
των, που προκύπτουν από τον κύκλο δραστηριοτήτων του 
γραφείου. 

ΚΕΦΑΛΑΙΟ Β’ 

Αρθρο 3 

Αρμοδιότητες περιφερειακών υπηρεσιών ΕΛ.ΟΓ. 

Η διάρθρωση των περιφερειακών Υπηρεσιών του 
ΕΛ.ΟΓ. καθορίζεται με το άρθρο 6 του Π.Δ. 226/93 «Ορ¬ 
γάνωση του Ελληνικού Οργανισμού Γ άλακτος» σε έξι (6) 
Εποπτείες γάλακτος. 

Οι εποπτείες γάλακτος λειτουργούν σε επίπεδο Γ ρα¬ 
φείου με τις εξής αρμοδιότητες: 

α) Ο έλεγχος και η παρακολούθηση εφαρμογής του συ¬ 
στήματος των ποσοστώσεων από τις βιομηχανίες-βιοτε- 
χνίες γάλακτος περιοχής αρμοδιότητας τους. 

β) Η συγκέντρωση στατιστικών στοιχείων, που αφορούν 
τις εισκομίσεις αγελαδινού γάλακτος στις βιομηχανίες- 
βιοτεχνίες περιοχής αρμοδιότητάς τους καθώς και των 
παραγομένων αντίστοιχα γαλακτοκομικών προϊόντων. 

γ) Η σε συνεργασία με τις αρμόδιες Δ/νσεις Γ εωργίας 
αντιμετώπιση θεμάτων, που αφορούν την εφαρμογή του 
συστήματος των ποσοστώσεων. 

Αρθρο 4 

Προϊστάμενοι 

α) Των Γραφείων Ποσοστώσεων Γάλακτος, Ποιότητας 
και Ανάπτυξης Αγοράς Γάλακτος και Παραδοσιακών Προ¬ 
ϊόντων Γ άλακτος προϊστανται υπάλληλοι ΠΕ Γ εωπονικού ή 
ΠΕ Κτηνιατρικού. 

β) Του Γραφείου Διοικητικού - Οικονομικού και Μηχα¬ 
νογράφησης προϊστανται υπάλληλοι ΠΕ Διοικητικού -Οι¬ 
κονομικού ή ΤΕ Διοικητικού - Οικονομικού ή ΔΕ Διοικητι¬ 
κού - Οικονομικού. 

γ) Των Γραφείων Εποπτειών Γάλακτος προϊστανται 
υπάλληλοι ΠΕ Γεωπονικού ή ΠΕ Κτηνιατρικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΑΝΑΣΤΑΣΙΟΣ ΠΕΠΟΝΗΣ ΓΕΩΡΓΙΟΣ ΜΩΡΑΪΤΗΣ 

-♦- 

Αριθ. 2132 (4) 

Αντικατάσταση του αρ. 26 της 4565/93 απόφασης του 
Υπουργού Εθν. Παιδείας και θρησκευμάτων.. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 - Τις διατάξεις του Ν. 2009/92 (ΦΕΚ 18 τ.Α’) «Εθνικό 
Σύστημα Επαγγελματικής Εκπαίδευσης και Κατάρτισης 
και άλλες διατάξεις» και ειδικότερα τις διατάξεις των πα¬ 
ραγράφων 7, 8 και 9 του άρθρου 5 του νόμου αυτού. 

2. Τη με αριθμ. 4565/93 (ΦΕΚ 438 τ.Β’) απόφαση του 
Υπουργού ΥΠ.Ε.Π.Θ. «Ρύθμιση των θεμάτων, οργάνωσης, 
λειτουργίας, υπηρεσιακής και πειθαρχικής κατάστασης 
του προσωπικού, των προσόντων και των θεμάτων πει¬ 
θαρχικού δικαίου των ιδιοκτητών ή εκπροσώπων των Ινστι¬ 
τούτων Επαγγελματικής Κατάρτισης (Ι.Ε.Κ.) των Νομικών 
Προσώπων Ιδιωτικού Δικαίου ή Ιδιωτών και των θεμάτων 
της διαδικασίας διεξαγωγής των εξετάσεων και της εκδό- 
σεως των τίτλων κατάρτισης των Ι.Ε.Κ. αυτών». 

3. Τη με αριθμ. 2/18.1.94 πράξη του Δ.Σ. του Οργανισμού 
Επαγγελματικής Εκπαίδευσης και Κατάρτισης (Ο.Ε.Ε.Κ.). 

4. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης 
(Ο.Ε.Ε.Κ.)». 

5. Την υπ’ αριθ. Η. 11086/4.11.93 κοινή απόφαση του 
Πρωθυπουργού και του Υπουργού Εθνικής Παιδείας και 
θρησκευμάτων, για τη μεταβίβαση αρμοδιοτήτων, απο¬ 
φασίζουμε: 

Αντικαθιστούμε το άρθρο 26 της με αριθμ. 4565/93 
(ΦΕΚ 438 τ.Β) απόφασης του Υπουργού ΥΠ.Ε.Π.Θ. ως 
ακολούθως: 

ΜΕΤΑΒΑΤΙΚΕΣ ΔΙΑΤΑΞΕΙΣ 

1. Κατά την πρώτη εφαρμογή της παρούσας απόφασης 
για το χειμερινό εξάμηνο κατάρτισής του έτους 1993: 

α. Η κατάσταση του εδαφίου β της παραγράφου 4 του 
άρθρου 2 της παρούσας απόφασης υποβάλλεται στον 
Ο.Ε.Ε.Κ. έως και τέσσερις (4) εργάσιμες ημέρες από την 
επόμενη της λήψης της απόφασης του Δ.Σ. του Ο.Ε.Ε.Κ. 
για τη χορήγηση άδειας λειτουργίας ιδιωτικού Ι.Ε.Κ. 

β. Ο ιδιοκτήτης του Ιδιωτικού Ι.Ε.Κ. έως και τέσσερις (4) 
εργάσιμες ημέρες από την επόμενη της λήψης της από¬ 
φασης του Δ.Σ. του Ο.Ε.Ε.Κ. για τη χορήγηση άδειας λει¬ 
τουργίας Ιδιωτικού Ι.Ε.Κ., πρέπει να γνωστοποιήσει εγ- 
γράφως στον Ο.Ε.Ε.Κ. τα πλήρη στοιχεία του προσωπικού 
των μονάδων υποστήριξης της παραγράφου 1 του άρθρου 
4 της παρούσας απόφασης. 

γ. Το έτος κατάρτισης των Ιδιωτικών Ι.Ε.Κ., αρχίζει την 
22η Σεπτεμβρίου του έτους 1993 και λήγει την 31η Αυ- 
γούστου του έτους 1994. 

δ. Το χειμερινό εξάμηνο κατάρτισης αρχίζει την 25η Οκτω¬ 
βρίου 1993 και λήγει την 4η Μαρτίου του έτους 1994. 

ε. Οι εγγραφές των καταρτιζομένων στα Ιδιωτικά Ι.Ε.Κ. 


πραγματοποιούνται από την 22α Σεπτεμβρίου έως και την 
22α Οκτωβρίου του έτους 1993. 

στ. Για Ιδιωτικά Ι.Ε.Κ., που πρόκειται να λειτουργήσουν 
αποκλειστικά ειδικότητες ή εξειδικεύσεις δημοσιογρα¬ 
φίας - οπτικοακουστικών μέσων και θα υποβάλλουν αί¬ 
τηση για τη χορήγηση άδειας ίδρυσης Ιδιωτικού Ι.Ε.Κ. σύμ¬ 
φωνα με την περίπτωση του εδαφίου α της με αριθμ. 
6987/93 απόφασης του Υπουργού ΥΠ.Ε.Π.Θ., οι προθε¬ 
σμίες παρατείνονται ως ακολούθως: 

ι. Το έτος κατάρτισης των Ι.Ε.Κ. αυτών αρχίζει την 29η 
Σεπτεμβρίου του έτους 1993 και λήγει την 31η Αυγού- 
στου του έτους 1994. 

ιι. Οι εγγραφές των καταρτιζομένων στα ιδιωτικά Ι.Ε.Κ. 
πραγματοποιούνται από την 29η Σεπτεμβρίου έως και την 
22α Οκτωβρίου του έτους 1993. 

2. Κατά τη δεύτερη εφαρμογή της παραπάνω Υπουργι¬ 
κής Απόφασης για το εαρινό εξάμηνο κατάρτισης του 
έτους 1994: 

α. Το εαρινό εξάμηνο κατάρτισης αρχίζει την 7η Μαρ¬ 
τίου του έτους 1994 και λήγει την 15η Ιουλίου του ίδιου 
έτους. 

β. Οι εγγραφές των καταρτιζομένων στα Ιδιωτικά Ι.Ε.Κ. 
πραγματοποιούνται από την 7η Φεβρουάριου έως και την 
3η Μαρτίου του έτους 1994. 

γ. Στην περίπτωση κατά την οποία χορηγηθεί άδεια λει¬ 
τουργίας Ιδιωτικού Ι.Ε.Κ. από το εαρινό εξάμηνο κατάρτι¬ 
σης του έτους 1994: 

I. Η κατάσταση του εδαφίου β της παραγράφου 4 του 
άρθρου 2 της παρούσας απόφασης υποβάλλεται στον 
Ο.Ε.Ε.Κ. έως και τέσσερις (4) εργάσιμες ημέρες από την 
επόμενη της γνωστοποίησης στον αιτούντα της απόφα¬ 
σης του Δ.Σ. του Ο.Ε.Ε.Κ. για τη χορήγηση άδειας λει¬ 
τουργίας Ιδιωτικού Ι.Ε.Κ. 

II. Ο ιδιοκτήτης του Ιδιωτικού Ι.Ε.Κ., έως και τέσσερις 
(4) εργάσιμες ημέρες από την επόμενη της γνωστοποίη¬ 
σης της απόφασης του Δ.Σ. του Ο.Ε.Ε.Κ. για τη χορήγηση 
άδειας λειτουργίας ιδιωτικού Ι.Ε.Κ., πρέπει να υποβάλει 
εγγράφως στον Ο.Ε.Ε.Κ. τα πλήρη στοιχεία του προσωπι¬ 
κού των μονάδων υποστήριξης της παραγράφου 1 του άρ¬ 
θρου 4 της παρούσας απόφασης. 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 1994 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 
-♦- 

Αριθ. 4960 (5) 

Ανάκληση άδειας ίδρυσης και λειτουργίας Ερασιτεχνικής 
Σχολής Χορού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του 

Ν.Π.Δ.Δ. με την επωνυμία «Άρμα θέσπιδος» και άλλες 
διατάξεις (ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Την αριθμ. ΥΠΠΟ/49095/30.10.91 (ΦΕΚ 987/Β/91) 
Υπουργική απόφαση «μεταβίβαση αρμοδιοτήτων Υπουρ¬ 
γού και δικαιώματος υπογραφής» με εντολή Υπουργού 
στο Γενικό Γραμματέα και τους Προϊσταμένους Διευθύν¬ 
σεων, Τμημάτων και Γραφείων της Κεντρικής Υπηρεσίας 
του Υπουργείου Πολιτισμού. 

6. Αίτηση της Κυριακής Αγραφιώτου - Πακλατζίδου για 
διακοπή λειτουργίας της επ’ ονόματι της Ερασιτεχνικής 
Σχολής χορού στη Νίκαια Πειραιά (Βυζαντίου 34), για προ¬ 
σωπικούς λόγους. 

7. Την αριθ. 33946/3.7.1985 (ΦΕΚ 454/Β/85) από¬ 
φασή μας με την οποία χορηγήθηκε άδεια ίδρυσης και λει¬ 
τουργίας Ερασιτεχνικής Σχολής Χορού στην Κυριακή 
Αγραφιώτου - Πακλατζίδου στη Νίκαια Πειραιά και στο επί 
της οδού Βυζαντίου 34 κτίριο, αποφασίζουμε: 

1. Ανακαλούμε την αριθ. 33946/3.7.85/ΦΕΚ 454/Β/ 
85) απόφασή μας με την οποία χορηγήθηκε άδεια ίδρυσης 
και λειτουργίας Ερασιτεχνικής Σχολής Χορού στην Κυ¬ 
ριακή Αγραφιώτου - Πακλατζίδου στη Νίκαια Πειραιά - Βυ¬ 
ζαντίου 34, μετά από σχετική αίτησή της για προσωπικούς 
λόγους. 

2. Η ανωτέρω απόφαση παύει ισχύουσα. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

4. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 7 Φεβρουάριου 1994 
Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-♦- 

Αριθ. ΥΠΠΟ/ΚΑΤΕΧΝ/Δ/813 (6) 

Έγκριση μεταβίβασης άδειας ίδρυσης και λειτουργίας της 

Μουσικής Σχολής Αλκαιόνειο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όρ¬ 
γανα». 

2. Το Π.Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/1966 «Περί ιδρύσεως ιδιωτικών μου¬ 
σικών ιδρυμάτων». 

4. Τον Ν. 299/76 «Περί ρυθμίσεως θεμάτων αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων», ως και το από 11.11.1957 Β.Δ. «Περί κυ- 
ρώσεως του εσωτερικού κανονισμού του Ωδείου Θεσσα¬ 
λονίκης». 

5. Το άρθρο 29 του Ν. 1158/81 «Περί οργανώσεως και 
διοικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Την αριθμ. ΥΠΠΟ/ΓΝΟΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαιώ¬ 
ματος υπογραφής «Με εντολή Υπουργού» στους Γεν. 
Γραμματείς, Γεν. Διευθυντές, Προϊσταμένους Δ/νσεων, 


τμημάτων Γραφείων της Κ.Υ. του ΥΠΠΟ (ΦΕΚ 987/τ.ΒΥ 
28.11.1991). 

7. Την αριθ. ΥΠΠΟ/ΚΑΤΕΧΝ/Δ/16237/20.3.1984 
απόφασή μας «Χορήγηση άδειας ίδρυσης και λειτουργίας 
Μουσικής Σχολής στην Αικατερίνη Χατζάκη» (ΦΕΚ 217/ 
τ.ΒΥΙ 0.4.1984). 

8. Την αριθμ. ΥΠΠΟ/ΚΑΤΕΧΝ/Δ/37369/28.7.1993 
απόφασή μας «Έγκριση μεταβίβασης άδειας ίδρυσης και 
λειτουργίας της Μουσικής Σχολής «ΑΛΚΑΙΟΝΕΙΟΝ» (ΦΕΚ 
619/Τ.Β713.8.93). 

9. Την από 10.1.1994 αίτηση της Ειρήνης Σαφελά με τα 
συνημμένα δικαιολογητικά, αποφασίζουμε: 

Εγκρίνουμε τη μεταβίβαση της άδειας ίδρυσης και λει¬ 
τουργίας της Μουσικής Σχολής «Αλκαιόνειον» από την 
Εταιρεία «Ειρ. Σαφελά και Σία Ε.Ε.» στην Ειρήνη Σαφελά. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1994 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 
-♦- 

Αριθ. ΥΠΠΟ/ΔΙΛΑΠ/Γ/194/5511 (7) 

Χαρακτηρισμός ως ιστορικών διατηρητέων μνημείων (7) 
ανεμομύλων στην Κοινότητα Κοντιά Λήμνου ιδιοκτ. της 
Κοινότητας, (5) στη θέση «Κούκος», (2) στη θέση 
«Άγιος Αθανάσιος» καθώς και ορισμός ζώνης προστα¬ 
σίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων» που δημοσιεύθηκε στο ΦΕΚ 137/ΤΑ/ 
26.7.85. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της αρχιτεκτονικής κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «περί Οργανισμού του ΥΠΠΕ». 
στ) Του Ν. 1943/91, «περί εκσυγχρονισμού της οργά¬ 
νωσης και λειτουργίας της Δημόσιας Διοίκησης, αναβάθ¬ 
μιση του προσωπικού της και άλλες συναφείς διατάξεις» 
που δημοσιεύθηκε στο ΦΕΚ 50/ΤΑ/11.4.91. 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τΒ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
21.11.91) Υπουργική Απόφαση «Μεταβίβαση αρμοδιοτή- 

των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γραφείων της Κε¬ 
ντρικής Υπηρεσίας του ΥΠΠΟ». 

4. Το Π.Δ. 161/26.4.84 «περί ανακατανομής αρμοδιο¬ 
τήτων των Υπουργείων ΥΠΠΕ - ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 1/13.1.94. 

7. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού (Ν. 
2081/92 άρθρο 29Α), αποφασίζουμε: 

Χαρακτηρίζουμε ως ιστορικά διατηρητέα μνημεία που 
χρειάζονται ειδική κρατική προστασία (7) ανεμόμυλοι στην 
Κοινότητα Κοντιά Λήμνου, ιδιοκτησίας της Κοινότητας (5) 
στη θέση «Κούκος» και (2) στη θέση «Άγιος Αθανάσιος» 
διότι αποτελούν σημαντικά δείγματα αρχιτεκτονικής και η 
παρουσία τους συμβάλλει στην ανάπτυξη της περιοχής. 

Επίσης ορίζεται ζώνη προστασίας των ανεμομύλων 50 
μ. περιμετρικά των κτισμάτων γιατί συμβάλλει στην προ¬ 
βολή και ανάδειξη των μνημείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 1994 
Με εντολή Υπουργού 
Ο Προϊστάμενος 
ΔΑΝ. ΟΡΦΑΝΟΥΔΑΚΗΣ 
-♦- 

Αριθ. 141 7 (8) 

Χορήγηση άδειας άσκησης επαγγέλματος Κοινωνικού 
Λειτουργού στην Ισαριώτη Κων/να του Γερασίμου. 

Ο ΝΟΜΑΡΧΗΣ ΠΕΙΡΑΙΑ 

Με την απόφαση του Νομάρχη Πειραιά 609/1.2.1994 
έχει χορηγηθεί στην Ισαριώτη Κων/να του Γερασίμου 
άδεια ασκήσεως επαγγέλματος Κοινωνικού Λειτουργού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Φεβρουάριου 1994 
Ο Νομάρχης 
Ν. ΣΧΟΙΝΑΣ 
-♦- 

Αριθ. 1418 (9) 

Χορήγηση άδειας άσκησης επαγγέλματος Κοινωνικού 
Λειτουργού στη Μήτρογλου Ρέα του Θεοφίλου. 

Ο ΝΟΜΑΡΧΗΣ ΠΕΙΡΑΙΑ 

Με την απόφαση του Νομάρχη Πειραιά 15271/ 
1.2.1994 έχει χορηγηθεί στη Μήτρογλου Ρέα του Θεοφί¬ 
λου άδεια ασκήσεως επαγγέλματος Κοινωνικού Λειτουρ¬ 
γού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Φεβρουάριου 1994 
Ο Νομάρχης 
Ν. ΣΧΟΙΝΑΣ 


Αριθ. 1419 (10) 

Χορήγηση άδειας άσκησης επαγγέλματος Κοινωνικού 

Λειτουργού στην Χονδρού Σταυρούλα του Παναγιώτη. 

Ο ΝΟΜΑΡΧΗΣ ΠΕΙΡΑΙΑ 

Με την απόφαση του Νομάρχη Πειραιά 14843/ 
1.2.1994 έχει χορηγηθεί στην Χονδρού Σταυρούλα του 
Παναγιώτη άδεια ασκήσεως επαγγέλματος Κοινωνικού 
Λειτουργού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Φεβρουάριου 1994 

Ο Νομάρχης 
Ν. ΣΧΟΙΝΑΣ 

-♦- 

Αριθ. 94/Φ7γ (11) 

Αναπροσαρμογή της εφάπαξ αποζημίωσης και των εξό¬ 
δων κηδείας φορτ/τών Λιμένα Στυλίδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του Ν. 5167/32 «περί ρυθμίσεως των 
εις τους λιμένας φορτ/τών εργασιών». 

2. Τις διατάξεις του Ν.Δ. 1254/49 «περί τροποποιή- 
σεως και συμπληρώσεως ενίων διατάξεων των περί φορτ/ 
σεως Νόμων». 

3. Τις διατάξεις του Ν. 3200/55, του Ν. Δ/τος 532/70 
και του Β. Δ/τος 711 /70 «περί μεταβιβάσεως αρμοδιοτή¬ 
των εις τους Νομάρχες και Επιθ/τές Εργασίας». 

4. Τις διατάξεις του Κανονισμού Λειτουργίας και παρο¬ 
χών ΚΑΦ Λιμένα Στυλίδας που εγκρίθηκε με την αριθ. 
7204/1432/1950/Αποφ. Υπ. Εργασίας και τροποποιή¬ 
θηκε με την αριθ. 639491/12875/12.11.57 όμοια αριθ. 
1388/Φ7γ/20.7.83 αποφ. Νομάρχη Φθ/δας όπως ισχύει 
σήμερα. 

5. Τις αριθ. 2562/Φ7γ/18.12.92 και 1736/Φ7γ/ 
19.11.93 αποφ. Νομάρχη Φθ/δας με τις οποίες εγκρίθη- 
καν οι προϋπολογισμοί ΚΑΦ Λιμένα Στυλίδας ετών 1993 
και 1994 αντίστοιχα. 

6. Το αριθ. 94//15.11.93 έγγραφο της ΕΡΦΕΛ Στυλί¬ 
δας με το οποίο μας διεβίβασε αντίγραφο της αριθ. 23/93 
απόφασης της με τη συνημμένη σ’ αυτό αλληλογραφία, 
για τροποποίηση της παρ. 2 άρθρου 19 και 24 του κανονι¬ 
σμού παροχών ΚΑΦ Λιμένα Στυλίδας. 

7. Το αριθ. 1696/Φ7γ/17.11.93 έγγραφό μας «περί 
υποβολής πρακτικού για τροποποίηση κανονισμού ΚΑΦ 
Λιμένα Στυλίδας». 

8. Το αριθ. 15239/12.1.94 έγγραφο του Υπουργείου 
Εργασίας με το οποίο εγκρίνεται κατά τη νόμιμη διαδικα¬ 
σία η αναπροσαρμογή της εφάπαξ αποζημίωσης κ.λπ. του 
ΚΑΦ Λιμένα Στυλίδας, αποφασίζουμε: 

Αναπροσαρμόζουμε την εφάπαξ αποζημίωση και τα 
έξοδα κηδείας των φορτ/τών ΚΑΦ Λιμένα Στυλίδας και 
τροποποιούμε την παράγραφο δύο (2) άρθρου 19 ως και 
το άρθρο 24 του ισχύοντος Κανονισμού Λειτουργίας και 
παροχών ΚΑΦ Λιμένα Στυλίδας ως εξής: 

Άρθρο 19 

Παρ. 2 Το ποσό της εφάπαξ αποζημίωσης, στους δι- 

καιούχους του ΚΑΦ Λιμένα Στυλίδας διαμορφώνεται ως 
εξής: 

α) Για τους έχοντες δεκαετή υπηρεσία στο ΚΑΦ καθορί¬ 
ζεται σε 334.080 δραχμές. 

β) Το ποσό των 334.080 δρχ. θεωρείται βασικό και προ¬ 
σαυξάνεται κατά 41.760 δραχμές για κάθε έτος συμμετο¬ 
χής στο ΚΑΦ από το ενδέκατο ως το εικοστό. 

γ) Από τον εικοστό πρώτο (21) χρόνο μέχρι το τριακοστό 
(30) θα χορηγείται ποσόν 50.112 δραχμών για κάθε έτος 
συμμετοχής στο ΚΑΦ. 

δ) Το ανώτατο όριο αποζημίωσης ανέρχεται σε ένα εκα¬ 
τομμύριο διακόσιες πενήντα δύο χιλιάδες οκτακόσιες 
δραχμές (1.252.800). 

Κλάσμα του έτους μεγαλύτερο των εξ μηνών θεωρείται 
πλήρες έτος και υπολογίζεται για την κατά την ανωτέρω 
προσαύξηση. 

Αρθρο 24 

Σε περίπτωση θανάτου φορτ/τή εφοδιασμένου με 
ββλιάριο επαγγελματικής ταυτότητας της ΕΡΦΕΛ και ανε¬ 
ξάρτητα αν οι δικαιούχοι τούτου δικαιούνται την εν λόγω 
θανάτου εφάπαξ αποζημίωση, καταβάλλεται βοήθημα 
εξόδων κηδείας ανερχόμενο στο ποσό των διακοσίων χι¬ 
λιάδων (200.000) δραχμών. Το ποσό αυτό καταβάλλεται 
στην οικογένεια του θανόντος ή σε αυτούς που επιμελού¬ 
νται της κηδείας του. 

Η δαπάνη αυτή δεν επιβαρύνει τον κρατικό προϋπολογι¬ 
σμό. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 28 Ιανουάριου 1994 

Ο Νομάρχης 
ΧΡΗΣΤΟΣ ΘΕΟΔΩΡΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην ΥΑ/ΥΠΠΟ/ΔΙΛΑΠ/Γ/3411/60752/18.11.93, η 
οποία δημοσιεύθηκε στο ΦΕΚ 899/Β/13.12.93 και 
αφορά «χαρακτηρισμό ως έργου τέχνης του κτιρίου επί 
των οδών Γερμανού και Βασ. Ρούφου 34 στην Πάτρα, ιδιο¬ 
κτησία Κοινότητας Ζάτουνα» γίνεται η ακόλουθη διόρ¬ 
θωση: 

Στο κείμενο όπου αναγράφεται: 

«ΑΠΟΦΑΣΙΖΟΥΜΕ 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία...» απαλείφεται η έκ¬ 
φραση «ιστορικό διατηρητέο μνημείο» και αντικαθίσταται 
με την έκφραση «έργο τέχνης», ούτως ώστε τελικώς το 
κείμενο να διαμορφωθεί: 

«ΑΠΟΦΑΣΙΖΟΥΜΕ 

Χαρακτηρίζουμε ως έργο τέχνης που χρειάζεται ειδική 
κρατική προστασία...». 


(Από το Υπ. Πολιτισμού) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας : 

Καποδιστρίου 34 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΟΗ 

λειτουργούν καθημερινά από 8.00' έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















